Petir Beyliş
Petir Beyliş (ing. Petyr Baelish) və ya Çeçələ barmaq (ing. Littlefinger) — amerikan yazıçısı Corc R. R. Martinin "Buz və odun nəğməsi" romanının və romandan adaptasiya olunmuş "Taxtların oyunu" serialının obrazıdır. Romandakı hadisələr Petir Beylişin baxış bucağından verilmir. Buna görə də onun hərəkətləri romanın digər qəhrəmanları tərəfindən izah edilir. "Qılıncların Qasırğası"nda ortaya çıxmışdır ki, Con Arrenin ölümünə və Beş Kralın Müharibəsinə Petir Beyliş səbəb olmuşdur. Serialda Petir baş qəhrəmanlardan biridir. Petir Beyliş sülaləsinə mənsubdur və Kral Robert Barateonun Xəzinadarı (ing. Master of Coin) olaraq Kral Torpaqlarında (ing. King's Landing) yaşayır. "Buz və odun nəğməsi"nin "Taxtların oyunu" adlı ilk kitabında (1996) Petir Beyliş Ned Starkın Cofri Barateonun atasının Robert Barateon olmadığını aşkarlamasına kömək edir. Ancaq Robert öldükdən sonra Nedə xəyanət edərək Cofri Barateonu taxta oturmaq istəyən Lannisterlərin tərəfinə keçir. Nedin taxta çıxmasını istədiyi Stannis Barateon "Kralların çarpışması"nda (1998) Petir Beylişin səyləri nəticəsində qurulan Lannister-Tayrel ittifaqı tərəfindən məğlub edilir. Petir Beyliş "Qılıncların fırtınası"nda (2000) Arren Dərəsindən Liza Arrenlə evlənir və Sansa Starkla öpüşdüyünü gördüyü üçün onu Ay qapısından yerə atır. "Qarğaların ziyafəti"ndə (2005) Petir özünü Liza Arrenin oğlu Robertin himayədarı elan edir. Petir Beyliş "Taxtların oyunu" serialında irland aktyoru Eydan Qillen tərəfindən canlandırılır.